Νησί Τζόρτζις

To νησί Τζόρτζις (αγγλικά:Georges Island) είναι ένας παγετώδης μετωπικός λιθώνας (drumlin) (δηλαδή μια βραχονησίδα) και αποτελεί το μεγαλύτερο νησί που βρίσκεται εξ ολοκλήρου μέσα στα λιμενικά όρια του λιμανιού του Χάλιφαξ, στον περιφερειακό δήμο του Χάλιφαξ της Νέας Σκωτίας.

 Η αρχική ονομασία του ήταν île à la Raquette που σημαίνει το νησί των χιονοπέδιλων, ενώ αργότερα απλά île d'Enville. Το 1749 ονομάστηκε George Island από τον βασιλιά της Μεγ. Βρετανίας Γεώργιο τον Β', και το 1963 πήρε το σημερινό του όνομα Georges Island. Αποτελούσε μέρος του αμυντικού συστήματος του Χάλιφαξ, Halifax Defence Complex, από τα μέσα του 18ου αιώνα μέχρι τον Δεύτερο Παγκόσμιο Πόλεμο, μαζί με τον λόφο Citadel Hill και το φρούριο Fort Charlotte που βρίσκεται στο ίδιο το νησί αποκαταστάθηκαν από την υπηρεσία πάρκων του Καναδά, Parks Canada. Για περίπου διακόσια χρόνια το νησί ήταν κέντρο στρατιωτικής δράσης, ενώ οι τοπικές παραδόσεις μιλούν για εκτελέσεις, οχυρά και μυστικά τούνελ. Πάνω σε αυτό υπήρχαν Φυλακές, Φελάκια παρατήρησης, Φυλακές Ακάδιων και κέντρο απομόνωσης. Αν και δεν έχει ανοίξει ακόμα για το κοινό, το νησί έχει χαρακτηρισθεί ως εθνικός ιστορικός τόπος, και οι οχυρώσεις του που ονομάζονται Fort Charlotte υποβάλλονται αυτήν την περίοδο στην αποκατάσταση από το ομοσπονδιακό τμήμα κληρονομιάς. Η Parks Canada έχουν αναγγείλει ότι ελπίζουν να ανοίξουν το πάρκο στους επισκέπτες μέσα στα επόμενα 3 έως 5 έτη (μέχρι το 2012 - το 2014). Τον Μάρτιο του 2009, η ομοσπονδιακή κυβέρνηση έδωσε $3,5 εκατομμύρια για την εγκατάσταση ύδρευσης, αποχετευτικών έργων και ηλεκτρικών υπηρεσιών στο νησί κατά τη διάρκεια του επόμενου έτους. «Αυτό θα ήταν το πρώτο βήμα προς το άνοιγμα του νησιού» είπε η Carla Wheaton, εκ μέρους της Parks Canada. «Μετά από αυτά, θα πρέπει ακόμα να κατασκευάσουμε τις εγκαταστάσεις επισκεπτών, όπως μπάνια και ενδεχομένως κέντρο επισκεπτών» Σήμερα, καθένας που επιθυμεί να επισκεφτεί το νησί, πρέπει να έχει την άδεια από την καναδική κυβέρνηση. Δίπλα από το οχυρό Charlotte, η καναδική ακτοφυλακή λειτουργεί έναν τηλεκατευθυνόμενο σταθμό ραντάρ (από το 1977) και έναν φάρο (από 1876). Στη χλωρίδα του ξεχωρίζουν τα βατόμουρα ενω το νησί είναι γνωστό στους ντόπιους και για τα μαύρα φίδια του. Το νησί έχει την υψηλότερη αναλογία φιδιών ανά περιοχή εδάφους στον κόσμο. Ένα μεγάλο παράκτιο Picnic (Great Offshore Picnic) πραγματοποιείται μία φορά το χρόνο στο νησί. Το καλοκαίρι του 2006 ο φάρος χρησιμοποιήθηκε από το ναυτικό των ΗΠΑ σε ασκήσεις κατάρτισης. Το νησί είναι μέρος της περιφερειακής περιοχής 12 του δήμου του Χάλιφαξ. Εκτός από το κατεστραμένο οχυρό του, στο νησί έχει χτιστεί ένας φάρος το 1918 που αντικατέστησε έναν προηγούμενο πύργο που χτίστηκε το 1876. Το σπίτι του φαροφύλακα βρίσκεται μερικές εκατοντάδες πόδια νότια. Μετά το 1972 ο φάρος αυτοματοποιήθηκε. Κατόπιν το 2005 αφοπλίστηκε το σύστημα προειδοποίησης για κατάσταση ομίχλης. 1876–1920 Ross, Robert 1920–1946 Nolan, W.H. 1921 Ross, S. 1921 Ross, J. 1946 Bedgood, H.J. 1946 Edwards, E.J. 1946–1964 Matthews, Victor Maynard 1964–1972 Barkhouse, D.D. Μετά το 1972 ο φάρος ήταν αυτόματος Το 2005 το ομιχλόκερας τέθηκε εκτός λειτουργίας. .Marshall, Dianne (2003). Georges Island The keep of Halifax Harbour. Halifax, Nova Scotia: Nimbus Publishing Ltd. ISBN 1-55109-475-4 — goes into detail the history of the island Georges Island National Historic Site of Canada Αρχειοθετήθηκε 2006-04-29 στο Wayback Machine. Georges Island Lighthouse History at the Nova Scotia Lighthouse Preservation Society Satellite Image of George's Island Aerial Photos of Halifax and Surrounding Area (www.avinova.ca)